Tan Hock Leong

Datuk Tan Hock Leong adalah ahli politik Malaysia berketurunan Cina yang juga adalah bekas Ahli Dewan Undangan Negeri (ADUN) Machang Bubuk Pulau Pinang  dari Parti Keadilan Rakyat (PKR).Beliau juga adalah timbalan speaker DUN Pulau Pinang.

Pilihan raya
Dalam Pilihan Raya Umum Malaysia 2008 beliau mengalahkan calon dari Barisan Nasional, dengan majoriti sebanyak 4,080 undi. Beliau memperolehi 11,002 undi berbanding lawannya Lee Kah Choon memperolehi hanya 6,922 undi.

Keluar daripada PKR
Selepas digugurkan oleh PKR sebagai calon dalam pilihan raya umum Malaysia ke-13 beliau mengambil keputusan untuk meletakkan segala jawatan yang disandangnya dalam parti dan keluar parti. Beliau bertanding sebagai calon bebas dan mempertahankan kerusi beliau iaitu Machang Bubuk. 

Beliau berhadapan dengan calon PKR Lee Khai Loon, calon BN, KITA dan 2 calon bebas. Beliau bagaimanapun hanya memperolehi 172 undi berbanding calon PKR yang menang dengan 19,080 undi yang mengakibatkan beliau hilang deposit.

Rujukan

ADUN Pulau Pinang
Bekas anggota Parti Keadilan Rakyat
Ahli politik Malaysia berketurunan Cina
Ahli Dewan Undangan Negeri Pulau Pinang ke-12